MINT ดีดบวก 3% หลังร่วงยาว 5 วัน ลุ้นกำไรปกติ Q3 แตะพันล. รับท่องเที่ยวฟื้น
MINT เด้งกลับ 3% หลังร่วงยาว 5 วันติด ลุ้นกำไรปกติไตรมาส 3/65 แตะพันล้านบาท จากปีก่อนขาดทุนปกติ 2.4 พันล้านบาท รับท่องเที่ยวฟื้น โบรกชูเป้า 33.50 บาท
MINT เด้งกลับ 3% หลังร่วงยาว 5 วันติด ลุ้นกำไรปกติไตรมาส 3/65 แตะพันล้านบาท จากปีก่อนขาดทุนปกติ 2.4 พันล้านบาท รับท่องเที่ยวฟื้น โบรกชูเป้า 33.50 บาท
18 ต.ค. 2565

ผู้สื่อข่าวรายงานว่า วันนี้ (18 ต.ค.65) ราคาหุ้น บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ณ เวลา 10:02 น. อยู่ที่ระดับ 25.25 บาท บวก 0.75 บาท หรือ 3.06% สูงสุดที่ระดับ 25.50 บาท ต่ำสุดที่ระดับ 24.90 บาท ด้วยมูลค่าการซื้อขาย 233.21 ล้านบาท

ด้าน บล.เคจีไอ ระบุในบทวิเคราะห์ คาดกำไรปกติไตรมาส 3/65 อยู่ที่ระดับ 1 พันล้านบาท (พลิกจากขาดทุนปกติ 2.4 พันล้านบาทในไตรมาส 3/64 แต่ลดลง 17% จากไตรมาสก่อน)
โดยกำไรที่ลดลงจากไตรมาสก่อนจะเป็นเพราะปัจจัยตามฤดูกาลของโรงแรมในยุโรป ส่วนภาพรวมกำไรที่เพิ่มขึ้นอย่างแข็งแกร่งจากปีก่อน จะเป็นเพราะสภาวะของการท่องเที่ยวดีขึ้นในทุกทำเลที่ตั้ง พร้อมคาดว่ารายได้รวมในไตรมาส 3/65 จะเพิ่มขึ้นถึง 54% จากปีก่อน แต่จะลดลง 5% จากไตรมาสก่อนเหลือ 3.0 หมื่นล้านบาท ในขณะที่คาดว่า EBIT margin จะยังเป็นบวกที่ 13.1% (+16.5ppts จากปีก่อน, -1.1ppts จากไตรมาสก่อน)
อย่างไรก็ตาม เนื่องจากราคาหุนสะท้อนปัจจัยลบไปบางส่วนแล้ว จึงยังคงคำแนะนำซื้อ แต่เชื่อว่าความไม่แน่นอนในปัจจุบันจากความตึงเครียดทางภูมิรัฐศาสตร์, ความเสี่ยงทางด้านเศรษฐกิจ และต้นทุนพลังงานที่จะแพงขึ้นทั่วยุโรปในปี 66 อาจจะยังคงเป็นปัจจัยที่ถ่วงราคาหุ้นอยู่
ทั้งนี้ ราคาเป้าหมายใหม่ที่ 33.50 บาท (จากเดิม 38.50 บาท) อิงจาก EV/EBITDA ปี 66 ที่ 14.5 เท่า เท่ากับค่าเฉลี่ยระยะยาว -0.75 S.D. (derate จากเดิมที่ -0.25 S.D.)